
Trgovački sud u Zagrebu
Zagreb, Amruševa 2/II


									  


R E P U B L I K A    H R V A T S K A
R J E Š E N J E


Trgovački sud u Zagrebu, po sucu Nikoli Ribariću, u stečajnom predmetu u povodu zahtjeva FINANCIJSKE AGENCIJE, za provedbu stečajnog postupka nad dužnikom  
SAZOV transportno-trgovačko društvo s ograničenom odgovornošću, OIB: 10789879721, Banova Jaruga (Grad Kutina), Banova Jaruga 130, dana 6.prosinca 2017. godine

r i j e š i o    je

	Obustavlja se prethodni postupak i odbacuje se prijedlog za otvaranjem stečajnog postupka nad dužnikom SAZOV transportno-trgovačko društvo s ograničenom odgovornošću, OIB: 10789879721, Banova Jaruga (Grad Kutina), Banova Jaruga 130

Obrazloženje

	Financijska agencija, Regionalni centar Zagreb, podnijela je ovom sudu prijedlog za otvaranje stečajnog postupka nad dužnikom.

Prijedlog je podnesen na temelju čl. 110. st. 1. Stečajnog zakona („Narodne novine“ broj 71/15, dalje: SZ). Prema odredbi čl. 110. st. 1. SZ-a Financijska agencija  dužna je podnijeti prijedlog za otvaranje stečajnog postupka ako pravna osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana.
	
Sud je rješenjem od 26. listopada 2017. godine pokrenuo skraćeni stečajni postupak nad dužnikom.
	
Podneskom od 6.11.2017. godine FINA je dostavila podatak kako račun predloženog setečajnog dužnika na dan 2.11.2017. nije blokiran odnosno na računu predloženog stečajnog dužnika nema eveidentiranih neizvršenih osnova za plaćanje.

Iz Potvrde FINA-e od 2.11.2017. vidljivo je kako račun predloženog stečajnog dužnika nije blokiran u razdoblju duljem od 60 dana.

Odredbom članka 4.st. 1. Stečajnog zakona (NN 44/96,029/99, 129/00, 123/03, 82/06, 116/10, 25/12 i 133/12; dalje SZ) određeno je kako se stečaj može otvoriti samo ako se utvrdi postojanje kojeg od stečajnih razloga. Odredbom stavka 2. istoga članka određeno je kako su stečajni razlozi nelikvidnost, nesposobnost za plaćanje i prezaduženost.

	Uvidom u Potvrdu FINA-e od 2. studenoga 2017. godine, sud je utvrdio kako predloženi stečajni dužnik nije nesposoban za plaćanje, čime je otpao stečajni razlog nesposobnosti za plaćanje, slijedom čega je odlučeno kao u izreci.	

Slijedom navedenoga odlučeno je kao u izreci.

U Zagrebu, 6. prosinca 2017. godine


Stečajni sudac:
Nikola Ribarić v.r.

Za točnost otpravka – ovlašteni službenik:
          Jadranka Zelić

 

Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  

